**DEFINIȚIA ȘI CLASIFICAREA**

**DEFINIȚIA**

**DEFINIȚIA: Definiţia este operaţia logică de determinare a înţelesului unei noţiuni, de clarificare a semnificaţiei unui termen.**

**EXEMPLE:**

* Triunghiul este poligonul cu trei laturi, trei vârfuri şi trei unghiuri.
* Actorul este artistul care interpretează roluri în piese de teatru sau în filme.
* Mileniul este intervalul de timp de o mie de ani.

**STRUCTURA DEFINIȚIEI**

Pentru a defini termeni, se apelează la alţi termeni, exprimaţi printr-un cuvânt sau un ansamblu de cuvinte. Aceste propoziţii conţin trei elemente:

* a) definitul (definiendum), adică termenul pe care urmărim să-l definim (A);
* b) definitorul (definiens), adică acea parte prin care se defineşte (B);
* c) relaţa de definire (= df), prin care se stabileşte echivalenţa semnificaţiilor între cele două părţi, identitatea lor.

Formula prin care putem reda simbolic definiţia este:

* A = dfB

**PROCEDEE DE DEFINIRE**

 În funcţie de procedeul utilizat, după cum se bazează pe extensiune sau intensiune, definiţiile pot fi denotative şi conotative.

1. DEFINIȚII DENOTATIVE
* Definiţia prin exemplificare

“Unul dintre continente este, de exemplu, Europa”.

* Definiţia prin enumerare

“Prin continent înţelegem: Europa, Asia, Africa, America de Sud, America de Nord, Antartica şi Australia”.

* Definiţia ostensivă (prin indicare)

“acesta este un ...” “iată un “..., “în faţă avem un... “.

b) DEFINIȚII CONOTATIVE

* Definiţia prin sinonime:

”adagiu = maximă (sentinţă);

lealitate = sinceritate (cinste, francheţe)”

* Definiţia operaţională:

 ”Se numeşte acid orice substanţă care înroşeşte hârtia de turnesol.”

* Definiţia genetică:

” Se numeşte conică figura geometrică obţinută prin secţionarea unui con circular cu un plan. ”

* Definiţia prin gen proxim şi diferenţă specifică

” Triunghiul dreptunghic este un triunghi care are un unghi drept (900). ”

**SITUAȚII DE EVITAT IN DEFINIRE**

* repetarea pleonastică:

 “Semnele sunt numite albe când aparţin obiectelor albe”

* definiţia circulară:

 “psihologia este ştiinţa care se ocupă cu studiul proceselor psihice”

* definiţia exprimată printr-un enunţ negativ:

“Linia curbă este acea linie care nu este nici dreaptă, nici frântă”

* definiţia exprimată printr-un limbaj obscur, echivoc, figurat:

 “Romanul este o oglindă pe care o plimbăm de-a lungul unui drum” (Stendhal)

**TIPURI DE DEFINIŢIE**

1. Definiţii reale, care se referă la un obiect sau la o clasă de obiecte (def. științifice)
2. Definiţii nominale, care se referă la cuvintele prin care sunt redate noţiunile sau termenii; rolul acestor definiţii este de a explicita sensurile termenilor
3. Definiţii implicite, în care înţelesul noţiunii rezultă indirect, din relaţiile sale cu alte noţiuni.

**OPERAŢII CARE ÎNLOCUIESC DEFINIREA**

* **descriere,**
* **caracterizare,**
* **comparaţie**

**CLASIFICAREA**

DEFINIȚIE: operaţia clasificării constă în construirea genului din speciile componente.

Prin clasificare, o mulţime de obiecte este ordonată în specii, prin selectarea unor proprietăţi comune, astfel încât speciile construite să formeze un gen.

Rezultatul este un sistem de clase de obiecte căruia îi corespunde un sistem de termeni (noţiuni).

**CARACTERIZAREA CLASIFICĂRII**

 **Operaţia de clasificare se bazează pe relaţia de asemănare şi pe procesul de abstractizare.**

* Spunem că între două obiecte , a şi b, există o relaţie de **asemănare,** dacă au cel puţin o proprietate comună.

 Totodată se constată că cele două obiecte se deosebesc în privinţa altor proprietăţi.

* Pe de altă parte, **abstractizarea** este un proces efectuat la nivelul gândirii prin intermediul căruia se reţin proprietăţile comune ale obiectelor şi se neglijează altele. Astfel se formează clase de obiecte care se aseamănă între ele.

**STRUCTURA CLASIFICĂRII**

* **noţiunile date,**
* **diferenţele specifice (criteriul clasificării)**
* **noţiunile construite.**

**TIPURI DE CLASIFICARE:**

1. clasificări naturale: a plantelor, a animalelor, a elementelor chimice
2. clasificări artificiale : a substanţelor chimice după reacţia la hârtia de turnesol, clasificarea cărţilor într-o bibliotecă, a cuvintelor în dicţionare etc.

**CORECTITUDINEA ÎN CLASIFICARE**

1. **Regula completitudinii**

 Fiecare dintre obiectele pe care le clasificăm trebuie distribuite într-o clasă.

1. **Regula raportului de excluziune**

 Niciun obiect nu trebuie să facă parte, să fie aşezat, în două clase deosebite.

1. **Regula omogenităţii**

Clasele obţinute trebuie să fie omogene, adică asemănările pe baza cărora grupăm obiectele în aceiaşi clasă să fie mai importante decât deosebirile dintre ele.

1. **Regula unicităţii criteriului**

 Pe o aceeaşi treaptă a clasificării, constituirea claselor trebuie să se facă pe baza aceloraşi însuşiri.